सम्बोधन ‘नाटक-अनुवाद’ च खास ध्यान देने जोग होंदे न की जे नाटक दा अनुवाद जिस बाशा च कीता जंदा ऐ उस भाशा-समाज दी संस्कृति ते उसदियें परम्पराए दा पूरा निर्वाह‌् उस च होना गै सफल अनुवादक दा गुण ऐ। “आषाढ़ का एक दिन” दे डोगरी अनुवादकें मूल दे लगभग सभनें सम्बोधनें दा डोगरीकरण करियै इस परम्परा गी पूरी चाल्ली नभाए दा ऐ। मूल दे ‘आर्य’ शब्द दे थाह्‌र डोगरी च जी शब्द दा प्रयोग बड़ा स्भावक ऐ ते ‘देवी’ आस्तै रानी शब्द दी बरतून बी आपमुहारी बनी गेदी ऐ। मसाल दे तौरा पर “क्या हुआ है आर्य मातुल” दा डोगरी च “केह् होआ ऐ मातुल जी” खुआया गेदा ऐ ते “आर्य विलोम” दे थाह्‌र “विलोम जी”।